*Melléklet a 158/2019.számú Képviselő-testületi határozathoz*

**Telekhatár rendezéssel vegyes adásvételi szerződés**

Amely létrejött egyrészről,

**Kiskőrös Város Önkormányzata** (székhely: 6200 Kiskőrös, Petőfi Sándor tér 1., KSH szám: 15724784-8411-321-03, törzskönyvi azonosító szám: 724782, adószám: 15724784-2-03, képv.: Domonyi László Mihály polgármester), mint **eladó** – továbbiakban eladó – és

**Varrivál Kft** (Cg.: 03-09-101834, székhely: 6200 Kiskőrös, Izsáki út 16., adószám: 11024446-2-03, KSH szám: 11024446-2562-113-03, képv.: Somogyi Szabolcs ügyvezető), mint **vevő** – továbbiakban, mint vevő – között a mai napon az alábbi feltételekkel:

1./ Szerződést kötő felek rögzítik, hogy 1/1 arányú tulajdonukat képezik - melyet 2019.09.05.- én kiváltott nem hiteles tulajdoni lapmásolattal igazolnak - az alábbi ingatlanok az alábbi terhekkel:

1. Eladó kizárólagos tulajdonát képezi a **Kiskőrös, belterület 1714/2 hrsz.** alatt felvett, kivett ipartelep megjelölésű, 7922 m2 összterületű ingatlan.

Terhek:

* III/1-es sorszám alatt a 42811/2/2000.10.30.-as számú bejegyző határozattal az ingatlan-nyilvántartásba a Bács-Kiskun Megyei Munkaügyi Központ Kecskemét (6000 Kecskemét, Balaton u. 24.) javára 3.200.000,- Ft tőketartozás és járulékai erejéig jelzálogjog van bejegyezve.
* III/2-es sorszám alatt a 43478/2010.08.10.-es számú bejegyző határozattal 538 m2-re vezetékjog van bejegyezve az NKM Áramhálózati Kft (6724 Szeged, Kossuth Lajos sgt. 64-66.) javára.
* III/6. sorszám alatt a 36888/2/2019.08.01.-es számú bejegyző határozattal telekalakítási eljárás megindításának ténye van az ingatlan-nyilvántartásba bejegyezve, melynek jogosultja Kiskőrös Város Önkormányzata (6200 Kiskőrös, Petőfi Sándor tér 1.)
* III/7. sorszám alatt a 36888/2/2019.08.01.-es számú bejegyző határozattal telekalakítási eljárás megindításának ténye van az ingatlan-nyilvántartásba bejegyezve, melynek jogosultja Kiskőrös Város Önkormányzata (6200 Kiskőrös, Petőfi Sándor tér 1.)
* 31330/2019 2019.01.31.-es széljegyzett szám alatt Kiskunhalasi Szakképzési Centrum(6400 Kiskunhalas, Kazinczy u. 5.) vagyonkezelői jogának bejegyzés iránti kérelme van a tulajdoni lapon feltüntetve.

1. Vevő kizárólagos tulajdonát képezi a **Kiskőrös, belterület 1714/11 hrsz.** alatt felvett kivett ipartelep megjelölésű 4129 m2 összterületű ingatlan.

Terhek:

* 41246/2/1995.10.31.-es számú bejegyző határozattal a Kiskőrös, belterület 1714/4 hrsz.-t illető vezeték szolgalmi jog.
* III/7. sorszám alatt a 43472/2010.08.10. bejegyző határozattal 30 m2-re az NKM Áramhálózati Kft (6724 Szeged, Kossuth Lajos sgt. 64-66.) javára.

Szerződést kötő felek rögzítik, hogy jelen adásvételi szerződés megkötését megelőzően eladó telekhatár rendezéssel vegyes adásvételi szerződést kötött a NOGADEKOR Kft-vel (6200 Kiskőrös, Izsáki út 16.) mely szerződés eredményeképpen eladó értékesítette az 1/a.) pontban megjelölt Kiskőrös, belterület 1714/2 hrsz. alatt felvett ingatlan 1045/7922-ed tulajdoni illetőségét, amely valóságban 1045 m2-nek felel meg. A hivatkozott szerződés teljesedésbe menése esetén a 1/a.) pontban megjelölt ingatlan területe a jelenleg hatályos ingatlan-nyilvántartás adatokkal szemben ténylegesen 6877 m2-re változik. Felek rögzítik, hogy eladó mind jelen szerződés, mind a NOGADEKOR Kft-vel korábbiakban megkötésre kerülő adásvételi szerződés kapcsán telekalakítási eljárást indított, valamint vázrajzokat készíttetett, és a jelen szerződés kapcsán elkészült változási vázrajz a NOGADEKOR Kft féle jogügylettel kapcsolatos változási vázrajzra alapul. Felek rögzítik, hogy a NOGADEKOR Kft-vel megkötött adásvételi szerződés aláírásával egyidejűleg eladó a NOGADEKOR Kft részére eredetben átadta a Bács-Kiskun Megyei Kormányhivatal, mint a Bács-Kiskun Megyei Munkaügyi központ jogutódjának jelzálogjog törléséhez hozzájáruló nyilatkozatát, így az 1/a.) pontban hivatkozott ingatlannal kapcsolatos jelzálogjog okafogyottá vált. A hivatkozott jelzálogjog törlésére vonatkozó földhivatali kérelem jelen adásvétel kapcsán benyújtásra kerülő tulajdonjog bejegyzés iránti kérelmet sorrendben megelőzi, csak úgy, mint a NOGADEKOR Kft tulajdonjog bejegyzési, valamint telekhatár rendezésre vonatkozó kérelme.

2./ . Eladó a 31330/2019 2019.01.31.-es számú széljegyzet visszavonására vonatkozó kérelmet vevő részére eredetben bemutatja Szerződő felek szavatosságot vállalnak azért, hogy az 1. pontban megjelölt ingatlanok az 1. pontban írtakon felül per-igény és tehermentesek.

3./ Vevő és eladó jelen okirat aláírásával megállapodnak abban, hogy eladó kizárólagos tulajdonát képező 1/a.) pontban megjelölt ingatlanból 896/6877-ed tulajdoni illetőséget (ami a későbbiekben hivatkozott változási vázrajzon feltüntetett 896 m2-nek felel meg) 4.050.000,- Ft + Áfa, azaz Négymillió-ötvenezer forint + Áfa vételár mellett (mindösszesen bruttó 5.143.500,- Ft) adásvétel keretében értékesíti vevő részére.

Vevő vállalja, hogy a teljes vételárat 2020. szeptember 15. napjáig fizeti meg eladó részére átutalással, eladónak a Kereskedelmi és Hitel Bank Zrt.-nél vezetett, 10400621-00027753-00000008 számú bankszámlájára.

A birtokbaadásra a teljes vételár kifizetését követő 8 napon belül kerül sor, birtokbaadási jegyzőkönyv felvétele mellett.

**Eladó a tulajdonjogát a teljes vételár kifizetéséig** **fenntartja,** azzal, hogy a tulajdonjog átruházáshoz hozzájáruló nyilatkozatát jelen szerződés aláírásával egyidejűleg ügyvédi letétbe helyezi az okiratot szerkesztő Hauk Ügyvédi Irodánál (6200 Kiskőrös, Szarvas u. 2. II/3.). Az Eladó feltétlen és visszavonhatatlan hozzájárulását adja ahhoz, hogy az okiratszerkesztő ügyvéd a Vevő javára az ingatlan tulajdonjog fenntartásával történt eladásának a tényét az ingatlan-nyilvántartásba feljegyeztesse..

Eladó jelen okirat aláírásával letéti szerződést köt a Hauk Ügyvédi Irodával (6200 Kiskőrös, Szarvas u. 2. II/3.) mint letéteményessel, és letétbe helyezi a tulajdonjog átruházáshoz hozzájáruló írásbeli nyilatkozatának – bejegyzési engedély - 5 egyező példányát, azzal, hogy annak tartalma értelmében az adásvételi szerződés tárgyát képező Kiskőrös**, belterület 1714/2 hrsz.** alatt felvett ingatlan 896/6877-ed tulajdon illetőségére a tulajdonjog vétel jogcímén 1/1 tulajdon arányban vevő javára az ingatlan-nyilvántartásba bejegyzésre kerüljön a teljes vételár kifizetését követően. A letét kiadásának részletes feltételeit felek a letéti szerződésben rögzítik, de már most megállapodnak abban, hogy a letéteményes csak is kizárólag abban az esetben jogosult és köteles a nála letétbe helyezett tulajdonjog átruházáshoz hozzájáruló nyilatkozatokat 5 munkanapon belül a felek részére – illetve az illetékes hatóságok részére – kiadni vagy megküldeni, ha és amennyiben bármelyik fél a részére hitelt érdemlő módon – valamennyi fél által aláírt birtokbaadási jegyzőkönyvvel, vagy eladó és/vagy vevő egyoldalú jognyilatkozatával, esetlegesen a teljes vételár kifizetését bizonyító banki dokumentációval – a részére igazolja, hogy a teljes vételár maradéktalanul megfizetésre került.

4./ Felek rögzítik, hogy eladó 2019.08.01.-jén telekalakítási eljárást kezdeményezett, melyet a Bács-Kiskun Megyei Kormányhivatal Kiskőrösi Járási Hivatala Földhivatali Osztály a 800173/9/2019.08.01. számú határozatával engedélyezett. A telekalakítási engedély 2019. október 02. napján véglegessé vált.

5./ Felek megállapodnak abban, hogy a jelen szerződés mellékletét képező 8/2019 munkaszámú 2019.02.27.-én záradékolt földrészletek határrendezéséről szóló változási vázrajz szerinti határrendezést valamint telekalakítást elvégzik, azaz az adásvételi szerződés megkötésével és annak teljesedésbe menésével egyidejűleg a telekhatár rendezést és telekalakítást követően az alábbi ingatlanok alakulnak ki, az alábbi tulajdonosi viszonyokkal:

1. **Eladó kizárólagos tulajdonában marad a Kiskőrös, belterület 1714/2 hrsz. alatt felvett, kivett ipartelep megjelölésű, 5891 m2 összterületű ingatlan.**
2. **Vevő kizárólagos tulajdonában marad a Kiskőrös, belterület 1714/11 hrsz. alatt felvett, kivett ipartelep megjelölésű, 5025 m2 összterületű ingatlan.**

**Felek egybehangzóan kijelentik, hogy a telekhatár rendezést kizárólag abban az esetben áll szándékukban elvégezni, ha és amennyiben a jelen szerződés tárgyát képező adásvételi szerződés teljesedésbe megy, azaz vevő az általa vásárolt ingatlan ellenértékét eladó részére maradéktalanul megfizeti.**

**Mindkét szerződő fél jelen okirat aláírásával feltétlen és visszavonhatatlan hozzájárulását adja ahhoz, hogy a telekalakítás, valamint a telekhatár rendezés a jelen szerződés mellékletét képező változás vázrajznak a jelen szerződésben hivatkozott 800173/9/2019.08.01. számú a Bács-Kiskun Megyei Kormányhivatal Kiskőrösi Járási Hivatala Földhivatali Osztály által hozott telekalakítási engedélynek, valamint a jelen okiratban írtaknak megfelelően az ingatlan-nyilvántartáson átvezetésre kerüljön.**

Vevő kötelezettséget vállal arra, hogy az ingatlanrészek ingatlan-nyilvántartásban történő átvezetéséhez szükséges 49/2018 munkaszámú és a 8/2019 munkaszámú változási vázrajzok érvényességének megújításáról saját költségén 2020. szeptember 15. napjáig gondoskodik.

6./ Felek megállapítják, hogy a telekalakítást (telekhatár rendezést) és az adásvételeket követően az ingatlanok tulajdoni arányában változás nem következik be.

7./ Felek jelen okirat aláírásával feltétlen és visszavonhatatlan hozzájárulásukat adják ahhoz, hogy a telekalakítást (telekhatár rendezést) megelőzően az 1. pontban felsorolt ingatlanokat terhelő terhek az ingatlan-nyilvántartásba visszajegyzésre kerüljenek.

8./ Eladó nyilatkozik arra vonatkozóan, hogy magyarországi székhellyel rendelkező, helyi önkormányzat, önálló költségvetési szerv, a nemzeti vagyonról szóló 2011. évi CXCVI. törvény (a továbbiakban: Nvtv.) szerint átlátható szervezet, amelynek tulajdonszerzési és elidegenítési képességét jogszabály nem korlátozza és nem zárja ki, míg vevő nyilatkozik arra vonatkozóan, hogy magyarországi székhellyel rendelkező, deviza, belföldi gazdasági társaság és elidegenítési valamint tulajdonszerzési korlátozás vagy tilalom alatt nem áll az Nvtv. szerint átlátható szervezet.

9./ Szerződő felek a Pmt. vonatkozó előírásának megfelelően nyilatkoznak, hogy jelen ügylet során saját nevükben járnak el. Megbízók hozzájárulásukat adják ahhoz, hogy okiratszerkesztő ügyvéd a Pmt. szerinti ügyfél-átvilágítás során bemutatott okiratokról másolatot készítsen, adataikat a jelen ügylethez kapcsolódó ügyvédi megbízás teljesítése keretében rögzítse, kezelje.

10./ Jelen szerződésben nem szabályozott kérdések tekintetében a Ptk. vonatkozó rendelkezései az irányadóak.

11./ A jelen szerződés egyes pontjainak érvénytelensége a szerződés egészének érvényességét nem érinti.

12./ Vevő jelen szerződés megszerkesztésével és ellenjegyzésével megbízza a Hauk Ügyvédi Irodát (6200 Kiskőrös, Szarvas u. 2. II/3., iroda@hauk.hu), egyúttal meghatalmazza, hogy a tulajdonos változás és a telekhatár rendezés ingatlan-nyilvántartáson történő átvezetés során a földhivatal előtt teljes jogkörrel járjon el. A megbízást és meghatalmazást az ügyvédi iroda képviseletében eljáró Dr. Hauk Gábor ügyvéd az okirat ellenjegyzésével elfogadja.

13./ Felek egybehangzóan kijelentik, hogy az okirat szerződéses akaratukkal mindenben megegyezik, így azt ügyvédi tényvázlatként is aláírják.

14./ Szerződő felek az okirat aláírásával kijelentik, hogy az okiratszerkesztő ügyvéd tájékoztatását az esetleges adófizetési valamint illetékfizetési szabályokra vonatkozóan tudomásul vették, ennek ismeretében kötik meg a szerződést.

15./ Vevő a jelen szerződés tárgyát képező tulajdoni illetőségek állagát ismeri, azok tulajdonjogát megtekintett állapotban szerzi meg.

16./ Szerződést kötő felek rögzítik, hogy Kiskőrös Város Képviselő-testülete a ……/2019 számú határozatával a szerződés megkötéséhez hozzájárult, egyúttal felhatalmazta a polgármestert, hogy jelen szerződést, valamint a jogügylettel kapcsolatos egyéb okiratokat aláírja, a szükséges jognyilatkozatokat megtegye. A jelen pontban hivatkozott határozat a szerződés elválaszthatatlan mellékletét képezi.

17./ Felek megállapodnak abban, hogy a jelen szerződés elkészítésével kapcsolatban valamennyi költség– beleértve az ügyvédi munkadíjat is- vevőt terheli.

18./ Vagyonkezelő jelen okirat aláírásával feltétlen és visszavonhatatlan hozzájárulását adja ahhoz, hogy eladó vevő részére a Kiskőrös, belterület 1714/2 hrsz. alatt felvett ingatlan 896/6877-ed tulajdoni illetőségét a jelen szerződésben rögzített feltételek mellett értékesítse, valamint, hogy a tulajdonos változás és a telekalakítás a jelen szerződésben és annak mellékleteivel egyezően az ingatlan-nyilvántartáson átvezetésre kerüljön.

19./ Felek rögzítik, hogy az okirat 7 példányban készült, melyből felek 1-1 aláírt példányt a szerződés aláírásával egyidejűleg az okiratszerkesztő ügyvédtől eredetben átvesznek.

20./ Szerződő felek rögzítik, hogy jelen szerződést az utolsóként aláíró fél aláírásának napjával lép hatályba.

Felek jelen szerződést elolvasást és értelmezést követően, mint akaratukkal mindenben megegyezőt jóváhagyólag írják alá.

Kiskőrös, 2019. …………

|  |  |
| --- | --- |
| ………………………………….. | ………………………………….. |
| Kiskőrös Város Önkormányzata  képv.: Domonyi László Mihály polgármester  eladó | VARRIVÁL Kft  képv.: Somogyi Szabolcs ügyvezető  vevő |

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem:

Dr. Turán Csaba

jegyző

Záradék:   
Alulírott, eljárásra meghatalmazott jogi képviselő dr. Hauk Gábor ügyvéd (KASZ szám: 36061314) – mint a Hauk Ügyvédi Iroda 6200 Kiskőrös, Szarvas u. 2. II/ 3. tagja – aláírásommal igazolom, hogy az általam készített jelen okirat mindenben megfelel a hatályos jogszabályi rendelkezéseknek, valamint a felek kinyilvánított akaratát tartalmazza, és az aláírások valódiságát igazolom, az okiratot ellenjegyzem Kiskőrösön, 2019…………..napján